കേദാർനാഥ് ദാസ്

ഇന്ത്യയിലെ കൽക്കട്ടയിൽ നിന്നുള്ള ഒരു പ്രമുഖ പ്രസവചികിത്സകനും മെഡിക്കൽ അധ്യാപകനുമായിരുന്നു സർ കേദാർനാഥ് ദാസ് CIE, MD (1867-1936).

 വിദ്യാഭ്യാസം 
കൽക്കട്ടയിലെ സ്കോട്ടിഷ് ചർച്ച് കോളേജിലാണ് കേദാർനാഥ് ദാസ് പഠിച്ചത്. 1892-ൽ കൽക്കട്ട മെഡിക്കൽ കോളേജിൽ നിന്ന് മെഡിസിനിൽ ബിരുദം നേടി. 1895 ൽ മദ്രാസ് സർവ്വകലാശാലയിൽ നിന്ന് ഗൈനക്കോളജിയിലും പ്രസവചികിത്സയിലും എംഡി നേടി.  

 കരിയർ 
ഇടത്ത്‌|ലഘുചിത്രം
കൽക്കട്ട മെഡിക്കൽ കോളേജിൽ രജിസ്ട്രാറായാണ് കേദാർനാഥ് ഔദ്യോഗിക ജീവിതം ആരംഭിച്ചത്. തുടർന്ന് 1899-ൽ കാംബെൽ മെഡിക്കൽ സ്കൂളിൽ മിഡ്‌വൈഫറിയിൽ അധ്യാപകനായി നിയമിതനായി. കാർമൈക്കൽ മെഡിക്കൽ കോളേജിൽ ചേർന്ന അദ്ദേഹം 1919 ൽ ഗൈനക്കോളജി ആൻഡ് ഒബ്‌സ്റ്റട്രിക്‌സ് വിഭാഗത്തിന്റെ തലവനായി. 1922 മുതൽ 1936ൽ മരിക്കുന്നതുവരെ അദ്ദേഹം കാർമൈക്കൽ മെഡിക്കൽ കോളേജിന്റെ പ്രിൻസിപ്പലായി തുടർന്നു. Official website of R. G. Kar Medical College and Hospital , Principals of R. G. Kar Medical College and Hospital കൽക്കട്ട സർവകലാശാലയിൽ ഫാക്കൽറ്റി ഓഫ് മെഡിസിൻ ഡീനായി സേവനമനുഷ്ഠിച്ച അദ്ദേഹം ബംഗാൾ കൗൺസിൽ ഓഫ് മെഡിക്കൽ രജിസ്ട്രേഷനിലും ബംഗാൾ സ്റ്റേറ്റ് മെഡിക്കൽ ഫാക്കൽറ്റിയുടെ ഭരണസമിതിയിലും അംഗമായിരുന്നു. 1901-ൽ അദ്ദേഹം ബ്രിട്ടീഷ് മെഡിക്കൽ അസോസിയേഷനിൽ അംഗമായി, 1928 മുതൽ 1930 വരെ അതിന്റെ കൽക്കട്ട ബ്രാഞ്ചിന്റെ വൈസ് പ്രസിഡന്റായും 1931 മുതൽ 1934 വരെ പ്രസിഡന്റായും സേവനമനുഷ്ഠിച്ചു.  

 പ്രസിദ്ധീകരണങ്ങൾ 
ഇന്ത്യൻ മെഡിക്കൽ ഗസറ്റിലും അന്താരാഷ്ട്ര മെഡിക്കൽ ജേണലുകളിലും പ്രസിദ്ധീകരിച്ച ജേണൽ ലേഖനങ്ങളിൽ ബ്രെയിൻ ട്യൂമറുകൾ, പ്രമേഹം, ടെറ്റനസ് എന്നിവയെക്കുറിച്ചുള്ള വിവരങ്ങൾ ഉൾപ്പെടുന്നു.  പുസ്തകങ്ങളിൽ എ ഹാൻഡ്‌ബുക്ക് ഓഫ് ഒബ്‌സ്റ്റട്രിക്‌സ് (1914), എ ടെക്‌സ്‌റ്റ്‌ബുക്ക് ഓഫ് മിഡ്‌വൈഫറി (1920) എന്നിവ ഉൾപ്പെടുന്നു. 

യൂറോപ്പിലും അമേരിക്കയിലും പര്യടനം നടത്തി വിവിധ തരത്തിലുള്ള ഒബ്‌സ്റ്റെട്രിക് ഫോഴ്‌സെപ്‌സ് ശേഖരിച്ച് ഗവേഷണം നടത്തി എഴുതിയ 900 പേജുള്ള ഒബ്‌സ്റ്റെട്രിക് ഫോഴ്‌സെപ്‌സ്: ഇറ്റ്‌സ് ഹിസ്റ്ററി ആൻഡ് എവല്യൂഷൻ (1928) ആണ് അദ്ദേഹത്തിന്റെ ഏറ്റവും പ്രധാനപ്പെട്ട കൃതി. 

 ലോങ് കർവ്ട് ഒബ്സ്റ്റട്രിക് ഫോഴ്സ്പ്സ് 
ലഘുചിത്രം| ലോങ് കർവ്ട് ഒബ്‌സ്റ്റട്രിക് ഫോഴ്‌സെപ്‌സിന്റെ ദാസിന്റെ മാറ്റം
സാധാരണയായി ചെറിയ പെൽവിസും കുറഞ്ഞ ജനനഭാരമുള്ള കുഞ്ഞുങ്ങളുമുള്ള ഇന്ത്യൻ സ്ത്രീകളുടെ പ്രസവത്തിന് ഉപയോഗിക്കുന്നതിനായി ദാസ്, പരിഷ്കരിച്ച ലോങ് കർവ്ട് ഒബ്‌സ്റ്റട്രിക് ഫോഴ്‌സ്‌പ്‌സ് രൂപകൽപ്പന ചെയ്‌തു.  

 പുരസ്കാരങ്ങളും ബഹുമതികളും 
അമേരിക്കൻ ഗൈനക്കോളജിക്കൽ സൊസൈറ്റിയുടെയും അമേരിക്കൻ അസോസിയേഷൻസ് ഓഫ് ഒബ്‌സ്റ്റട്രീഷ്യൻസ്, ഗൈനക്കോളജിസ്റ്റ്സ് ആൻഡ് അബ്ഡൊമിനാൽ സർജൻസ് ഹോണററി ഫെലോ ആയി അദ്ദേഹത്തെ തിരഞ്ഞെടുത്തു. ബ്രിട്ടീഷ് കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിന്റെ ഫൗണ്ടേഷൻ ഫെലോ ആയിരുന്നു അദ്ദേഹം. 1918-ൽ അദ്ദേഹത്തിന് കമ്പാനിയൻ ഓഫ് ദി ഓർഡർ ഓഫ് ദി ഇന്ത്യൻ എംപയർ പദവിയും 1933 ജൂണിൽ നൈറ്റ് പദവിയും ലഭിച്ചു.

 ഇതും കാണുക 

 പ്രസവചികിത്സയിലും ഗൈനക്കോളജിയിലും ഉപയോഗിക്കുന്ന ഉപകരണങ്ങൾ
 പ്രസവത്തിൽ ഉപയോഗിക്കുന്ന ഫോഴ്സ്പ്സ്

 അവലംബം 

 പുറം കണ്ണികൾ 








വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1936-ൽ മരിച്ചവർ
വർഗ്ഗം:1867-ൽ ജനിച്ചവർ